39. schôdza NR SR - 6.deň - B. popoludní
Dátum: 2025-09-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Čiže peniaze z týchto konsolidácií jednoznačne končia všade inde, ale nie u ľudí. 2 miliardy prvá konsolidácia, 2,7 miliardy druhá konsolidácia a teraz sme pri tretej, kde si tu idú vypiť živnostníci, zamestnanci a tí najchudobnejší. Zatiaľ čo bohatým sa budú príjmy zvyšovať. Tí čo vlastnia zdravotnícke spoločnosti, poisťovne, získajú o 100 miliónov eur na zvýšených odvodoch zdravotných a súčasná vláda to vie. Oni vedia, že ich sa to nedotkne, ale vás áno. No, a minister Kamenický, ja keď som ho videl na tej tlačovke kedy prezentoval, kedy prezentoval, že 2,7 miliardy on musí šetriť a keď sú všetci takí múdri tak nech mu povedia tie jednotlivé opatrenia kde by to ušetrili oni. Takže ja sa im teraz v rýchlosti povenujem pán minister a dám vám konkrétne opatrenia. Kde by sme našli 2,7 miliardy eur. 1. Sociálny zmier, o ktorom básnil Robert Fico sa stal skutočnosťou, ale bez Roberta Fica. Zamestnávatelia a odborári sa prvýkrát spojili a dali vám konkrétne riešenia na to, aby ste ušetrili 2 miliardy eur na strane štátu, nie na strane ľudí. Čiže tu na máte prvé 2 miliardy. Nepotrebujete vy počúvať, dokonca ani opozičných politikov. Vy si vypočujte zamestnávateľov a odborárov a pozrite si ich riešenia. Kde by na strane štátu dokázali ušetriť 2 miliardy eur. Čiže tu máme prvé 2 miliardy. Hazard, niekoľko týždňov ste sa tu márovali o tom, že ako zvýšite percento zdanenia hazardu. Kamenným prevádzkam s automatmi alebo online kasína, takže vyššie zdanenie hazardu po vzore Poľska 50%, vyššie zdanenie online hazardu po vzore Rakúska 45%. Dokopy tam máte 300 mil. eur. Hazard.... ===== že ako zvýšite percento zdanenia hazardu. Kamenným prevádzkam s automatmi, alebo online kasína? Takže vyššie zdanenia hazardu po vzore Poľska 50 %, vyššie zdanenie online hazardu po vzore Rakúska 45 %. Dokopy tam máte 300 miliónov eur. Hazard má ročne 1,5 miliardy eur prehratých stávok od ľudí, z ktorých tvoria zisk. Tam máte stovky miliónov eur, ktoré môžete zobrať zo štátneho rozpočtu a nebrať ich od živnostníkov. Daň z vojny. Daň z vojny, daň na vývozné licencie. Na to, že sa tu vyrába historicky najviac zbraní, že v roku 2025 bude export zbraní zo Slovenska predstavovať úroveň 3 miliardy eur. Zdaniť. Štyristo miliónov eur máte v štátnej kase. Už sme na 2,7 miliardy. Už som vám našiel riešenia za 2,7 miliardy a nemuseli ste skasnúť obyčajných ľudí, živnostníkov, dôchodcov, ani zamestnancov. Nemuseli ste rušiť štátne sviatky. Tu máte 2,7 miliardy. Ale ja sa nezastavím, pretože Andrej Danko povedal, že jedna miliarda uniká štátu kvôli tomu, že ste znížili trestné sadzby a daňoví podvodníci majú daňový raj na Slovensku. Jedna miliarda eur, keď vrátite naspäť všetky tie sadzby, ktorými ste potrebovali prepustiť z basy svojich kamarátov. Jedna miliarda eur. Osemsto miliónov eur, povedal Andrej Danko, že bol kšeft na záchrankách, na ktorý sme upozornili a ktorý momentálne ešte nie je ukončený. Osemsto miliónov eur som vám takto našiel. Netreba kšeftovať. Treba sa starať o ľudí. Nemusíte ich potom zdierať na, na, a aby ste tie peniaze napchali svojim sponzorom. Päťsto miliónov eur vytiahol Igor Matovič zo Slovnaftu za spracovanie lacnej ruskej ropy. Ste tu dva roky, vyhovárate sa kohokoľvek, ale zdaniť Slovnaft ste nedokázali. Eštokove počítače za 122 miliónov, dopravné lietadlá za 300 miliónov, nové tryskáče absolútne zbytočné za 50 miliónov, nové lietadlo za 13,4 milióna, ktoré kúpilo ministerstvo dopravy, jeho štátny podnik a ktoré je totálne predražené, pretože na inzeráte stálo 4 milióny a vôbec také lietadlo ani nebolo potrebné. Komerčné firmy toto lietajú s lietadlami, ktoré stoja 800-tisíc eur. Trinásť celá štyri milióna. Nové ministerstvo športu 200 miliónov eur, 20 miliónov eur na výstavbu haly v Šamoríne. Na vaše platy a oslavy 8 miliónov eur, 650-tisíc eur Cyril a Metod. Tridsať šesť štátnych tajomníkov, ktorých tu nikdy nebolo také množstvo. Ich kancelárie, asistentky, ich limuzíny. Vaše dvojnásobné platy, doživotné renty, konkrétne Roberta Fica a to, že si idete zvyšovať platy, aj keď ľuďom idete sekať po chrbtoch. Milióny na rekonštrukciu Rašiho vily. Pokiaľ viem, ešte tam stále nikto nebýva. A nezabudnime na majstra kukurice Kotlára a jeho výskum za 350-tisíc eur, za jeho post, ktorý stojí 50-tisíc eur. Zdanenie politických strán milióny eur, na ktoré ste sa vykašľali, pritom ste hovorili, že budete poskytovať peniaze aj z vlastných kás. Nie-nie, vy nechcete dať nič. Vy chcete, aby sa vám pridávalo na vaše účty. Toto, čo som vám vymenoval, sú opatrenia za 5,8 miliardy eur. Chceli ste 2,7, dávam vám 5,8 v opatreniach, ktoré sa nedotknú ľudí, ale dotknú sa vašich kšeftov a vašich kumpánov, a to sa vám zrazu nepáči. Dávam vám opatrenia za 5,8 miliardy eur, ktorými by ste uľavili celej krajine. Mohli by ste odpísať rovno tie svoje konsolidácie a strčiť ich do šuflíka. Ale vy to vidieť nechcete. Vy ste si povedali, že zoriete ten národ a že ho úplne zničíte. Vy sa mu chcete pomstiť za to, že ste sa museli klepať od strachu, aby ste, aby sa neprišlo na vaše zločiny a že ste urobili pre to všetko. A preto táto konsolidácia nie je v súlade so zákonom Slovenskej republiky, so zdravým rozumom, ani so svedomím, ani s tým, čo ste hlásali. Vo všetkom ste ľudí oklamali, ukázal som vám to. Vo všetkých výhovorkách, ktoré neustále hľadáte, hovoríte iba samé klamstvá a lži a bludy. A to hovoria jasné čísla EUROSTAT, Rada pre rozpočtovú zodpovednosť. Môžete si vy vymyslieť, čo len chcete. A ukázal som vám opatrenia, kde by vaše konsolidácie nemuseli existovať, keby ste vedeli krajinu, nekšeftovať a starať sa o ľudí. A to je vaša hanba, pán minister, a tá sa s vami ponesie. Ďakujem pekne. (Potlesk.)